paragraph_text: Virusni gastroenteritis je poznat i pod nazivom crijevna viroza. Najčešća je bolest nakon infekcija gornjeg dišnog sustava. Prenosi se neopranim rukama, konzumacijom zaražene hrane i rjeđe kapljičnim putem. Infekciju u djece najčešće uzrokuje rotavirus, glavni krivac za do 65 posto teških proljeva širom svijeta. Zaraze rotavirusom su najčešće zimi, između studenog i travnja, u područjima s umjerenom klimom. Crijevnu virozu uzrokuju i adenovirusi i kalicivirusi (posebno virus Norwalk ili norovirus), a sve češće su i zaraze astrovirusom.<ref>[https://www.plivazdravlje.hr/aktualno/clanak/17791/Crijevna-viroza-zimi.html Doc. dr. sc. Tomislav Meštrović, Crijevna viroza zimi, plivazdravlje.hr, Zagreb, 27. prosinca 2017.] (pristupljeno 26. siječnja 2018.)